  Туспуктэм: Удмуртиысь Кун Кенешлэн пресс-службаез Майя Бывальцева Пиналъёслэн шор ёзо ӧнер дышетсконниосын тодон-валанъёс басьтыны мылкыдзы мед луоз шуыса, отысь ваньбурез выльдыны кулэ. Туннэ соос улосвыл коньдэт чотын возисько, но коньдон уг тырмы, соин ик Удмуртиысь Кун Кенеш федерал министерствое вазиськон дася. Со сярысь элькун парламентлэн тӧроезлэн воштӥсез – тодосъя, дышетонъя но граждан обществолэсь институтъёссэ азинтонъя ялан ужась ӧрилэн тӧроез Татьяна Ишматова журналистъёсын пумиськылыкуз. « Мед лэсьтысалзы федерал программа нимысьтыз, кудӥз луонлык сётсал тупатъяны общежитиосмес но, учебной центръёссэс но, ватсаса оборудование но сётыны. Яке сое нацпроектэ карыны, яке нимаз федерал прогамма, малы ке шуоно сыӵе юрттэт ӧз луы ке, ми ум быгатэ сое утьыны и азинтыны, валтӥсез татын – азинтыны. Пиналъёслы со тупамон, адӟем карымон мед луоз, мылкыдзы мед ӝутскоз отчы дышетскыны мыныны » Татьяна Ишматова, Удмуртиысь Кун Кенешлэн тӧроезлэн воштӥсез – тодосъя, дышетонъя но граждан обществолэсь институтъёссэ азинтонъя ялан ужась ӧрилэн тӧроез Южтолэзе Ижкарын Приволжск федерал округысь каткылдытӥсьёслэн ассосциацизылэн пумиськонэз ортчоз. Отын вылӥ технологиосъя ваньбур поттӥсь предприятиослы ужасьёсты дасян ужпумез но эскерозы. Шор-ёзо ӧнер дышетсконниослэсь ваньбурзэс выльдонъя федерал программа кылдытыны ӵектонэз кенешлэн резолюцияз пыртыны чаклало, та ужпум троссэ улосвылъёсты сюлмаськытэ, пусйиз Татьяна Ишматова. « Мон туж оскисько, кыӵе ке но вераськонъёс хотя бы со бордысь потозы. Тросэз улосъёс верало со сярысь туннэ нуналлы. Малы даже кылдытъяло огазеяса, кызьы ми шуиськом, «ракетно-балетной улилище». Отын ик дасяло конструкторъёсты, отын ик дышетӥсьёсты. Со, конешно, уг тупа » Татьяна Ишматова, Удмуртиысь Кун Кенешлэн тӧроезлэн воштӥсез – тодосъя, дышетонъя но граждан обществолэсь институтъёссэ азинтонъя ялан ужась ӧрилэн тӧроез Со сяна, колледжъёсын дышетскон дырез кык поллы кулэстыны чакламын. Таньяна Ишматова солы пумит луэмзэ вераз. Эшшо одӥгез ужпум, предприятиослы вылӥ но шор ёзо ӧнер дышетсконниослы, кытын соослэн тнъет кафедраоссы вань, юрттыны мылкыд сётонэн герӟаськемын. Федерал ёзын кутэмын ни пумкылъян, кудӥзъя сыӵе предприятиослы вытъёсъя капчиятонъёс сётӥсько, но эькунын сыӵе амалъёс чакламтэ на. Тодэ вайытом. Татьяна Ишматова школае уж пр визьноанэз берыктон сярысь вераз. Тегъёс: Дышетон шорёзоӧнердышетсконниос Удмуртия  